姜特立
除草篇
有客劝除草，草去眼中净。
梵志反著袜，一国皆通病。
颊上著三毛，精神乃殊胜。
微云点太虚，不碍天宇莹。
芳草有佳色，驻与俗士订。
曾著骚人经，屡勤才子咏。
因依仲蔚门，缭绕渊明迳。
不入膏粱观，唯契山林性。
吾家北窗下，旷土勿畦町。
花草随意生，红绿同一盛。
晨露共明蠲，夕烟相掩映。
既傍竹阴清，又连苔色静。
微薰入衣屨，余润侵筑磬。
终日坐其间，心清神气定，
心清神气定。诗酒颇相关，
世事不足听。从渠笑吾痴，
此意未易竟。